সন্তান জন্মদানের পর বাচ্চাকে বুকের দুধ খাওয়ানোর সময় ওজন কমানো যাবে। এমনিতেও বুকের দুধ খাওয়ালে কিছু পরিমাণ ক্যালরি খরচ হয়৷ এতেও ওজন কিছুটা কমতে পারে। তবে হুট করে অল্প সময়ের মধ্যে ওজন কমানো ঠিক হবে না। লম্বা সময় ধরে ধীরে ধীরে ওজন কমানোই নিরাপদ। ওজন কমানোর জন্য কোনো ডায়েট করতে চাইলে খেয়াল রাখবেন যেন আপনার খাদ্য তালিকায় পর্যাপ্ত পরিমাণে পুষ্টিকর ও সুষম খাবার থাকে। কেননা এতে আপনার বুকের দুধ উৎপাদন কমার ভয় থাকবে না।